รัฐบาลไทย-ข่าวทำเนียบรัฐบาล-ธ.ก.ส. เปิดรับฝาก “สลากออมทรัพย์ทวีสิน ชุดเกษตรมั่นคง 3”  ลุ้นรางวัลสูงสุด 20 ล้านบาท พร้อมลุ้นรางวัลพิเศษ 15 ล้านบาท
วันพฤหัสบดีที่ 6 กุมภาพันธ์ 2563
ธ.ก.ส. เปิดรับฝาก “สลากออมทรัพย์ทวีสิน ชุดเกษตรมั่นคง 3”  ลุ้นรางวัลสูงสุด 20 ล้านบาท พร้อมลุ้นรางวัลพิเศษ 15 ล้านบาท
ธ.ก.ส. เปิดรับฝาก “สลากออมทรัพย์ทวีสิน ชุดเกษตรมั่นคง 3” หน่วยละ 500 บาท จํานวน 200 ล้านหน่วย วงเงิน รับฝากรวม 100,000 ล้านบาท ได้รับดอกเบี้ยพร้อมลุ้นรางวัลสูงสุด 20 ล้านบาท และรางวัลพิเศษ 15 ล้านบาท รวมมูลค่ากว่า 133 ล้านบาทต่อเดือน
ธ.ก.ส. เปิดรับฝาก “สลากออมทรัพย์ทวีสิน ชุดเกษตรมั่นคง 3” หน่วยละ 500 บาท จํานวน 200 ล้านหน่วย วงเงิน รับฝากรวม 100,000 ล้านบาท ได้รับดอกเบี้ยพร้อมลุ้นรางวัลสูงสุด 20 ล้านบาท และรางวัลพิเศษ 15 ล้านบาท รวมมูลค่ากว่า 133 ล้านบาทต่อเดือน เปิดรับฝากตั้งแต่ 17 กุมภาพันธ์ 2563 เป็นต้นไป ณ ธ.ก.ส. ทุกสาขาทั่วประเทศและผ่านทาง ธ.ก.ส. A-Mobile
นายกษาปณ์ เงินรวง ผู้ช่วยผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. เปิดรับฝาก “สลากออมทรัพย์ทวีสิน ชุดเกษตรมั่นคง 3” จํานวน 200 ล้านหน่วย หน่วยละ 500 บาท รวมวงเงิน 100,000 ล้านบาท เพื่อระดมเงินฝากจากประชาชนทั่วไปสําหรับนําไปใช้เป็นเงินทุนสนับสนุนภาคเกษตรกรรมของประเทศ อีกทั้งยังตอบสนองความต้องการของลูกค้าผู้ถือสลากออมทรัพย์ชุดเดิมที่ครบกําหนดไถ่ถอนให้สามารถฝากเงินกับ ธ.ก.ส. ได้อย่างต่อเนื่อง โดยเริ่มเปิดรับฝากตั้งแต่วันที่ 17 กุมภาพันธ์ 2563 เป็นต้นไป ที่ ธ.ก.ส. ทุกสาขาทั่วประเทศ และผ่านช่องทางแอปพลิเคชัน ธ.ก.ส. A-Mobile
สลากออมทรัพย์ทวีสิน ชุดเกษตรมั่นคง 3 มีอายุการรับฝาก 3 ปี เมื่อฝากครบกําหนด จะได้รับดอกเบี้ยหน่วยละ 3 บาท คิดเป็นอัตราดอกเบี้ยร้อยละ 0.20 ต่อปี ผู้ที่ฝากไม่ครบกําหนดจะไม่ได้รับดอกเบี้ย นอกจากนี้ยังได้ลุ้นรางวัลทุกวันที่ 16 ของเดือน และวันที่ 17 มกราคม ของทุกปี รวม 36 ครั้ง ประกอบด้วย รางวัลที่ 1 จํานวน 36 งวด รางวัลละ 20,000,000 บาท นอกจากนี้ยังมีรางวัลที่ 1 ต่างหมวด 19 รางวัล ๆ ละ 100,000 บาท รางวัลที่ 2 จํานวน 60 รางวัล ๆ ละ 80,000 บาท รางวัลที่ 3 จํานวน 200 รางวัล ๆ ละ 12,000 บาท รางวัลที่ 4 จํานวน 400 รางวัล ๆ ละ 9,000 บาท รางวัลที่ 5 จํานวน 2,000 รางวัล ๆ ละ 5,000 บาท รางวัลเลขท้าย 4 ตัว จํานวน 20,000 รางวัล ๆ ละ 300 บาท และรางวัลเลขท้าย 3 ตัว จํานวน 400,000 รางวัล ๆ ละ 200 บาท และมีรางวัลพิเศษจํานวน 15 ล้านบาท เสี่ยงหมวดหมุน 5 ครั้ง จํานวน 3 งวด งวดละ 5 รางวัล ๆ ละ 1 ล้านบาท โดยจะมอบให้กับผู้โชคดีในเดือนพฤศจิกายน 2563 เดือนพฤศจิกายน 2564 และเดือนพฤศจิกายน 2565 รวมรางวัลต่องวดสูงสุดทั้งสิ้น 422,685 รางวัล เป็นเงินสูงสุด 133,700,000 บาทต่อเดือน ออกรางวัลครั้งแรกวันที่ 16 มีนาคม 2563 ที่สําคัญดอกเบี้ยและเงินรางวัลได้รับการยกเว้นภาษีสําหรับบุคคลทั่วไปและยังสามารถนําไปใช้เป็นหลักประกันหนี้เงินกู้ของ ธ.ก.ส. หลักประกันในการออกหนังสือค้ําประกัน ประกันผู้ต้องหา และประกันตัวจําเลยในชั้นศาล ได้อีกด้วย อีกทั้ง ธนาคารได้จัดโปรโมชั่นพิเศษ สําหรับลูกค้าที่ฝากสลากฯ ผ่านแอปพลิเคชัน ธ.ก.ส. A-Mobile มีสิทธิ์ลุ้นรางวัลรถยนต์ฮอนด้าซิตี้เทอร์โบ จํานวน 3 รางวัล และสร้อยคอทองคํา น้ําหนัก 5 บาท จํานวน 9 รางวัล จึงขอเชิญชวนทุกท่านใช้บริการฝากสลากฯ ผ่านแอปพลิเคชัน ธ.ก.ส. A-Mobile เพื่อลุ้นรางวัลพิเศษดังกล่าว
ทั้งนี้ สามารถชมการถ่ายทอดสด และตรวจผลการออกรางวัลได้ทางเว็บไซต์ของธนาคาร www.baac.or.th ทางสถานีวิทยุกระจายเสียงแห่งประเทศไทย คลื่นความถี่ AM 891 กิโลเฮิรตซ์ หรือผ่านทางแอปพลิเคชัน ธ.ก.ส. A-Mobile โดยท่านที่สนใจสามารถติดต่อสอบถามรายละเอียดเพิ่มเติมเกี่ยวกับสลากออมทรัพย์ทวีสิน ชุดเกษตรมั่นคง 3 ได้ที่ www.baac.or.th หรือที่ ธ.ก.ส. ทุกสาขาทั่วประเทศ หรือที่ Call Center 02 555 0555